open-index/open-wikipedia-markdown huggingface dataset:
Εθνοσυνέλευση (Σενεγάλη)

Η **Σενεγαλική Εθνοσυνέλευση** είναι το μονοθάλαμο κοινοβουλιο της χώρας. 

## Ιστορία
Η Εθνοσυνέλευση της Σενεγάλης ιδρύθηκε στις 20 Αυγούστου 1960. Προηγήθηκε η Συντακτική Συνέλευση του 1958. Όταν ιδρύθηκε είχε 80 μέλη. Σταδιακά ο αριθμός των μελών αυξήθηκε, το 1978 έγιναν 100, το 1983 έγιναν 120, το 1998 έγιναν 140, το 2001 έγιναν 120, το 2007 έγιναν 150 και τώρα είναι 165. Το Σενεγαλικό κοινοβούλιο δεν ήταν πάντα μονοθάλαμο. Το 1999-2001 και το 2007-2012 το Σενεγαλικό κοινοβούλιο ήταν διθάλαμο, με την Εθνοσυνέλευση να είναι η κάτω βουλή και τη Γερουσία να είναι η άνω βουλή.

## Εκλογικό σύστημα
Σύμφωνα με το Σύνταγμα της Σενεγάλης, τα 165 μέλη της Εθνοσυνέλευσης εκλέγονται με δημοκρατικές, άμεσες εκλογές, για πενταετή θητεία. Το εκλογικό σύστημα είναι μικτό. Σύμφωνα με το νέο εκλογικό νόμο, του 2022:

* 97 μέλη εκλέγονται με απλό πλειοψηφικό σύστημα από 46 εκλογικές περιφέρειες που αντιστοιχούν στα ισάριθμα διαμερίσματα της Σενεγάλης, και έχουν από 1 έως 7 έδρες η καθεμία.
* 15 μέλη εκλέγονται με απλό πλειοψηφικό σύστημα από 8 εκλογικές περιφέρειες του εξωτερικού
* 53 μέλη εκλέγονται με αναλογική εκπροσώπηση από μία ενιαία περιφέρεια. Η κατανομή των εδρών γίνεται με μέθοδο των μεγαλύτερων υπολοίπων.

Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες της Σενεγάλης, ηλικίας άνω των 18 ετών.

Δικαίωμα υποψηφιότητας έχουν όλοι οι πολίτες της Σενεγάλης, ηλικίας άνω των 25 ετών, υπό την προϋπόθεση να έχει περάσει ένα διάστημα τουλάχιστον 10 χρόνων από την ημερομηνία απέκτησαν τη Σενεγαλική ιθαγένεια, να έχουν καθαρό ποινικό μητρώο και να μην ασκούν επάγγελμα ασύμβατο με τη συμμετοχή σε πολιτικές εκλογές.

Ισχύει απαίτηση για ισότιμη εκπροσώπηση των δύο φύλων, αντρών και γυναικών, στους καταλόγους υποψηφίων των πολιτικών κομμάτων. Οι υποψήφιοι πρέπει να παρουσιάζονται στα ψηφοδέλτια με σειρά εναλασσόμενου φύλου, δηλαδή: άντρας-γυναίκα-άντρας-γυναίκα- κ.ο.κ.

## Παραπομπές

Κατηγορία:Κοινοβούλια
Κατηγορία:Πολιτική της Σενεγάλης
Κυριάκος Παντελίδης

Ο **Κυριάκος Παντελίδης** είναι Κύπριος ποδοσφαιριστής.  Εντάχθηκε στον ΑΠΟΕΛ το 1948. Το 1952 ξεκίνησε να αγωνίζεται με την πρώτη ομάδα έως το 1962 που ολοκλήρωσε την ποδοσφαιρική του καριέρα. Αρχικά αγωνιζόταν ως επιθετικός και στη συνέχεια αγωνιζόταν ως μέσος.

Συμμετείχε στο πρώτο παιχνίδι της Εθνικής Κύπρου στις 13 Νοεμβρίου του 1960 στο παλιό ΓΣΠ στη Λευκωσία με αντίπαλο την Εθνική Ισραήλ, στα πλαίσια της προκριματικής φάσης του Παγκοσμίου Κυπέλλου 1962. 

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Εθνικής Κύπρου
Μάρβιν Πίρσμαν

Ο **Μάρβιν Πίρσμαν** (γεννημένος στις 10 Φεβρουαρίου 1991) είναι Βέλγος επαγγελματίας ποδοσφαιριστής που αγωνίζεται ως αριστερό μπακ για τον Άρη.

## Καριέρα σε συλλόγους
Ο Πίρσμαν ξεκίνησε την επαγγελματική του καριέρα το 2009 στην Μπέβερεν στα 17 του, πριν υπογράψει στη Αντβέρπ το 2010. Το 2012, ο Πίρσμαν υπέγραψε στην Ντόρντρεχτ.  Μετά από αυτό, έπαιξε για την Καμπούρ και την Χαποέλ Τελ Αβίβ στο Ισραήλ. 

Υπέγραψε συμβόλαιο με τον ΠΑΣ Γιάννινα στις 7 Αυγούστου 2020.  Στις 30 Ιανουαρίου 2022, σημείωσε το πρώτο του γκολ με τον σύλλογο σε όλες τις διοργανώσεις σε μία εντός έδρας νίκη με 2–0 επί του Απόλλωνα Σμύρνης. Ψηφίστηκε παίκτης του αγώνα, ως ανταμοιβή της απόδοσής του. 

Το καλοκαίρι του 2022 υπέγραψε στον Άρη. 

## Διεθνής καριέρα
Ο Πίρσμαν γεννήθηκε στο Βέλγιο. Η μητέρα του είναι Βελγίδα Φλαμανδικής καταγωγής και ο πατέρας του είναι Γκανέζος.  Ο Πίρσμαν έχει βελγικό διαβατήριο και διαβατήριο Γκάνας και μπορεί να επιλέξει αν θα εκπροσωπήσει την εθνική ομάδα του Βελγίου ή της Γκάνας.  Έκανε έξι εμφανίσεις για την εθνική ομάδα Κ19 του Βελγίου το 2009 και το 2010. 

## Στατιστικά καριέρας

## Παραπομπές

## Εξωτερικοί σύνδεσμοι

* Διεθνές προφίλ Voetbal (in Dutch)

Κατηγορία:Αμυντικοί ποδοσφαιριστές
Κατηγορία:Βέλγοι ποδοσφαιριστές
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στο Ισραήλ
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Χάποελ Τελ Αβίβ
Κατηγορία:Ποδοσφαιριστές ΣΚ Κάμπουρ
Κατηγορία:Ποδοσφαιριστές ΦΚ Ντόρντρεχτ
Κατηγορία:Ποδοσφαιριστές Ρουαγιάλ Αντβέρπ ΦΚ
Κατηγορία:Ποδοσφαιριστές ΚΣΚ Μπέβερεν
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πρέμιερ Λιγκ Ισραήλ
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές Έρεντιβιζι
Δημήτρης Ζάγκυλος

Ο **Δημήτρης Ζάγκυλος** ήταν Κύπριος ποδοσφαιριστής. Αγωνιζόταν στη θέση του δεξιού επιθετικού.

Γεννήθηκε στις 15 Μαρτίου 1938 στο Παραλίμνι. Αγωνίστηκε στην Ανόρθωση Αμμοχώστου την περίοδο 1953-1961. Την περίοδο 1957-1958 αναδείχθηκε πρώτος σκόρερ του πρωταθλήματος με 21 γκολ. Με την Ανόρθωση κατέκτησε 3 πρωταθλήματα, 2 κύπελλα και μία Ασπίδα Πάκκου.

Ακολούθως μετεγγράφηκε στην ΑΕΚ Αθηνών, έως το 1963. Με την ΑΕΚ κατέκτησε ένα πρωτάθλημα (1962-63). Το 1963 επέστρεψε στην Ανόρθωση, παραμένοντας στην ομάδα έως το 1968 που ολοκλήρωσε την ποδοσφαιρική του καριέρα. Είναι ο τέταρτος σκόρερ στην ιστορία της Ανόρθωσης με 93 γκολ σε 166 συμμετοχές.

Επιπλέον, αγωνίστηκε με την Εθνική Κύπρου.

Απεβίωσε τον Ιουνίου του 2022.

## Τίτλοι
;Ως ποδοσφαιριστής της Ανόρθωσης
* Πρωτάθλημα Κύπρου (5): 1956-57, 1957-58, 1959-60, 1961-62, 1962-63

* Κύπελλο Κύπρου (2): 1958-59, 1963-64

* Ασπίδα Πάκκου (1): 1963

;Ως ποδοσφαιριστής της ΑΕΚ
* Πρωτάθλημα Ελλάδας (1): 1962-63,

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Κύπριοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελλάδα
Πάνος Σιάηλος

Ο **Πάνος (Παναγιώτης) Σιάηλος** ήταν Κύπριος ποδοσφαιριστής. Αγωνιζόταν στη θέση του επιθετικού.

Γεννήθηκε το 1933. Εντάχθηκε στην Ανόρθωση Αμμοχώστου το 1950. Παρέμεινε στην ομάδα έως το 1959. Την περίοδο εκείνη κατέκτησε 2 πρωταθλήματα και 1 κύπελλο. Το 1955, κατά τη διάρκεια του αγώνα της ΕΟΚΑ, συνελήφθη από τους Άγγλους και παρέμεινε για ενάμιση χρόνο έγκλειστος στα κρατητήρια.

Επιπλέον, αγωνίστηκε στη Μικτή Κύπρου (πρόδρομος της Εθνικής Κύπρου) που συστάθηκε το 1954 και έδωσε δύο εντός και δύο εκτός έδρας αγώνες με αντίπαλο την Εθνική Ισραήλ.

Την περίοδο 1959-1960 αγωνίστηκε στον Παναθηναϊκό, ο οποίος κατέκτησε το πρωτάθλημα.

Το 1960 επέστρεψε στην Ανόρθωση, πανηγυρίζοντας δύο πρωταθλήματα. Με την Ανόρθωση είχε συνολικά 119 συμμετοχές.

Απεβίωσε στις 24 Ιουλίου 1963 μετά από αυτοκινητιστικό δυστύχημα στην Αθήνα. Είχε πάει στην Αθήνα συνοδεύοντας τον Μιχάλη Ορφανίδη, ώστε να τον βοηθήσει να περάσει από δοκιμαστικά στον Παναθηναϊκό.

Η Ανόρθωση τον τίμησε μεταθανάτια για την προσφορά του στον σύλλογο.

## Τίτλοι
;Ως ποδοσφαιριστής της Ανόρθωσης
* Πρωτάθλημα Κύπρου (4): 1956-57, 1957-58, 1961-62, 1962-63

* Κύπελλο Κύπρου (1): 1958-59, 1961-62

* Ασπίδα Πάκκου (2): 1962

;Ως ποδοσφαιριστής του Παναθηναϊκού
* Πρωτάθλημα Ελλάδας (1): 1959-60,

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Κύπριοι ποδοσφαιριστές στο εξωτερικό
Βρωμερό (Βόρειος Ήπειρος)

Το **Βρωμερό** ή **Βρεμερό** (αλβανικά: *Bregas*) είναι χωριό της Βορείου Ηπείρου. Ανήκει διοικητικά στον Δήμο Φοινικαίων της Επαρχίας Δέλβινου που με τη σειρά τους υπάγονται στην Περιφέρεια Αυλώνα και βρίσκεται κοντά στην πόλη των Αγίων Σαράντα και την κωμόπολη της Φοινίκης. 

Ο πληθυσμός του χωριού είναι αμιγώς ελληνικός με ορθόδοξη χριστιανική πίστη και αποτελεί μέρος της ελληνικής εθνικής μειονότητας της Αλβανίας.  

## Τοποθεσία
Βρίσκεται χτισμένο σε έναν λόφο σε υψόμετρο 50 μέτρων, με τον ποταμό Μπίατριτσα να ρέει στα δυτικά του, καθώς και απόσταση λιγότερο από ένα χιλιόμετρο από τον οδικό άξονα Αγίων Σαράντα - Δέλβινου.

## Μνημεία, Ναοί, Υποδομές
Νοτιοανατολικά του οικισμού βρίσκεται η εκκλησία της Αγίας Παρασκευής η οποία πανηγυρίζει στις 26 Ιουλίου και εορτάζεται κάθε χρόνο με λαμπρότητα από τους ντόπιους. 

Παλαιότερα λειτουργούσε δημοτικό σχολείο στο χωριό σε κτίριο όπου έχει ανακαινισθεί σήμερα.

## Παραπομπές


Κατηγορία:Βόρεια Ήπειρος
Κατηγορία:Χωριά του νομού Αυλώνα
Κατηγορία:Φοινίκη (Βόρεια Ήπειρος)
Κάρμεν ντε Παταγόνες

Το **Κάρμεν ντε Παταγόνες** () είναι η νοτιότερη πόλη στην επαρχία του Μπουένος Άιρες της Αργεντινής. Έχει 20.533 κατοίκους σύμφωνα με την απογραφή του 2010.

## Γεωγραφία
Βρίσκεται 937 χιλιόμετρα νοτιοδυτικά από την πόλη του Μπουένος Άιρες, στη βόρεια όχθη του Ρίο Νέγκρο, κοντά στον Ατλαντικό Ωκεανό, και απέναντι από τη Βιέδμα, πρωτεύουσα της επαρχίας Ρίο Νέγκρο. Η πόλη είναι η πρωτεύουσα του Παταγόνες Παρτίδο, του μοναδικού διοικητικού τμήματος της επαρχίας Μπουένος Άιρες που βρίσκεται εντός της Παταγονίας.

## Ιστορία
αριστερά|μικρογραφία|Μια παλιά γωνιά της πόλης
Η πόλη ιδρύθηκε το 1779 από τον Φρανσίσκο ντε Βιέδμα, έναν εξερευνητή που ηγήθηκε μιας ισπανικής αποστολής που είχε αναλάβει να αποικίσει τις ακτές της Παταγονίας.

Τον 19ο αιώνα, το Κάρμεν ντε Παταγόνες διέθετε φρούριο, το οποίο μετά την επανάσταση του Μαΐου του 1810, έγινε φυλακή για τους βασιλόφρονες (Ισπανοί και φιλοϊσπανοί ντόπιοι κατά του κινήματος ανεξαρτησίας).

Αργότερα, κατά τη διάρκεια του Πολέμου Αργεντινής-Βραζιλίας (1825-1828), η πόλη έγινε ναυτική βάση, καθώς το κύριο ασφαλές λιμάνι της Αργεντινής, οι εκβολές του Ρίο ντε λα Πλάτα, είχε αποκλειστεί από βραζιλιάνικα πλοία. Τα βραζιλιάνικα στρατεύματα επιχείρησαν να καταλάβουν το Κάρμεν ντε Παταγόνες, αλλά απωθήθηκαν από τους οπλισμένους κατοίκους στις 7 Μαρτίου 1827 - η ημερομηνία αυτή τιμάται μέχρι σήμερα με εορτασμό στην πόλη. Η πόλη φυλάσσει δύο σημαίες της αυτοκρατορίας της Βραζιλίας, οι οποίες κατασχέθηκαν κατά τη διάρκεια της μάχης, στον κεντρικό καθεδρικό ναό στη θέση του αρχικού οχυρού όπου έγινε η μάχη.

Η πόλη και η δίδυμη πόλη της, η Βιέδμα, βρέθηκαν στο επίκεντρο της προσοχής το 1986, όταν ο πρόεδρος Ραούλ Αλφονσίν ανακοίνωσε το σχέδιο Παταγονία, το οποίο προέβλεπε τη μεταφορά της πρωτεύουσας της χώρας σε μια νέα ομοσπονδιακή περιφέρεια που θα περιλάμβανε τις δύο πόλεις στις εκβολές του Ρίο Νέγκρο. Το σχέδιο εγκρίθηκε από το Κογκρέσο το 1987, αλλά ακυρώθηκε όταν ο διάδοχος του Αλφονσίν, ο πρόεδρος Κάρλος Μένεμ, διέλυσε την Entecap, την επιτροπή που επέβλεπε το σχέδιο, το 1989.

## Παραπομπές


Κατηγορία:Πόλεις της Αργεντινής
Νώνης Προδρόμου

Ο **Νώνης Προδρόμου** ήταν Κύπριος ποδοσφαιριστής. Αγωνιζόταν στη θέση του δεξιού και κεντρικού μέσου. Το 1948 ήταν ποδοσφαιριστής της πρώτης ομάδας της Αλκής Λάρνακας.

Την περίοδο 1953-1963 αγωνίστηκε με τον Πεζοπορικό Λάρνακας κατακτώντας ένα πρωτάθλημα.

## Τίτλοι
* Πρωτάθλημα Κύπρου (1): 1953-54

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Πεζοπορικού Λάρνακας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Αλκής Λάρνακας
Κρίστης Βέβης

Ο **Κρίστης Βέβης** ήταν Κύπριος ποδοσφαιριστής. Αγωνιζόταν στη θέση του δεξιού μέσου και του κεντρικού αμυντικού.

Ξεκίνησε την καριέρα του από την ΑΕΛ Λεμεσού το 1950. Στην ΑΕΛ παρέμεινε έως το 1956 αγωνίστηκε στη θέση του δεξιού μέσου. Κατέκτησε 3 πρωταθλήματα και 1 Ασπίδα Πάκκου.

Το 1956 ήταν μεταξύ των ποδοσφαιριστών που αποχώρησαν ή διαγράφησαν από την ΑΕΛ. Το 1957 εντάχθηκε στον Απόλλων Λεμεσού. Ο Βέβης αγωνίστηκε στον Απόλλωνα από το 1957 έως το 1967. Αγωνίστηκε στη θέση του κεντρικού αμυντικού. Μετά την ολοκλήρωση της ποδοσφαιρικής του καριέρας διετέλεσε αρχηγός του ποδοσφαιρικού τμήματος, μέλος του διοικητικού συμβουλίου και έφορος της ομάδας.

Επιπλέον, αγωνίστηκε στη Μικτή Κύπρου (πρόδρομος της Εθνικής Κύπρου) που συστάθηκε το 1954 και έδωσε δύο εντός και δύο εκτός έδρας αγώνες με αντίπαλο την Εθνική Ισραήλ.

Απεβίωσε στις 28 Μαΐου 2020. Ήταν πατέρας του ποδοσφαιριστή Βάλτερ Βέβη.

## Τίτλοι
;Ως ποδοσφαιριστής της ΑΕΛ
* Πρωτάθλημα Κύπρου (3): 1952-53, 1954-55, 1955-56
* Ασπίδα Πάκκου (1): 1953

;Ως ποδοσφαιριστής του Απόλλωνα
* Κύπελλο Κύπρου (2): 1965-66, 1966-67

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Α΄ κατηγορίας Κύπρου
Πανίκος Ιακώβου

Ο **Πανίκος Iακώβου** ήταν Κύπριος ποδοσφαιριστής. Αγωνιζόταν στη θέση του κεντρικού αμυντικού. 

Γεννήθηκε στις 31 Μαρτίου 1941 στην Αμμόχωστο. Ξεκίνησε την καριέρα του από την Ανόρθωση το 1956. Το 1959 μετέβη στην Αθήνα ώστε να σπουδάσει στη Γυμναστική Ακαδημία Αθηνών. Εγγράφεται στον Παναθηναϊκό, με τον οποίο κατακτά 3 πρωταθλήματα. Επιπλέον, συμμετείχε στην Εθνική Νέων Ελλάδας και στην Εθνική Ελπίδων Ελλάδας.

Το 1962 ολοκλήρωσε τις σπουδές του, επέστρεψε στην Κύπρο και εντάχθηκε στην Ανόρθωση, στην οποία παρέμεινε έως το τέλος της καριέρας του το 1969.

Εκτός από ποδοσφαιριστής ήταν και παγκυπριονίκης κολυμβητής του Ναυτικού Ομίλου Αμμοχώστου. Επιπλέον, διετέλεσε προπονητής κολύμβησης και υδατοσφαίρισης. Επιπλέον, ήταν καλαθοσφαιριστής, πετοσφαιριστής και αθλητής στίβου (σφαιροβολία, δισκοβολία, άλμα εις ύψος, σκυταλοδρομία).

Μετά την ολοκλήρωση της ποδοσφαιρικής του καριέρας εργάστηκε ως προπονητής σε πολλές ομάδες (Ανόρθωση, ΑΣΙΛ Λύσης, Απόλλων, ΕΠΑ Λάρνακας, Εθνική Νέων Κύπρου, Εθνική Ελπίδων Κύπρου, Εθνική Κύπρου).

Ακόμη, δίδαξε στη σχολή προπονητών της Ελλάδας. Επιπλέον, υπηρέτησε ως καθηγητής φυσικής αγωγής στην Κύπρο.

Επιπρόσθετα, διετέλεσε για πέντε χρόνια πρόεδρος του Συνδέσμου Προπονητών Κύπρου, τον οποίο τον οποίο ενέταξε στον Πανευρωπαϊκό Σύνδεσμο Προπονητών.

Τιμήθηκε από το Υπουργείο Παιδείας για την προσφορά του στην εκπαίδευση. Επιπλέον, τιμήθηκε από την ΚΟΠ και τον ΚΟΑ για την προσφορά του στο κυπριακό ποδόσφαιρο. Ακόμη, τιμήθηκε από τη Γενική Γραμματεία Αθλητισμού Ελλάδας για την προσφορά του στο ελληνικό ποδόσφαιρο. Επιπρόσθετα, τιμήθηκε από το ΓΕΕΦ για την προσφορά του στην Εθνική Ενόπλων. Τέλος, έλαβε τιμητική διάκριση από τον Πανευρωπαϊκό Σύνδεσμο Προπονητών.

## Τίτλοι
;Ως ποδοσφαιριστής της Ανόρθωσης
* Πρωτάθλημα Κύπρου (3): 1956-57, 1957-58, 1962-63

* Κύπελλο Κύπρου (2): 1958-59, 1963-64

* Ασπίδα Πάκκου (1): 1963

;Ως ποδοσφαιριστής του Παναθηναϊκού
* Πρωτάθλημα Ελλάδας (3): 1959-60, 1960-61, 1961-62

;Ως προπονητής της Ανόρθωσης
* Κύπελλο Κύπρου (1): 1970-71

;Ως προπονητής του ΑΣΙΛ
* Πρωτάθλημα Β΄ κατηγορίας (1): 1973-74

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Κύπριοι προπονητές ποδοσφαίρου
Κατηγορία:Προπονητές ποδοσφαίρου Εθνικής Κύπρου
Κατηγορία:Προπονητές ποδοσφαίρου Ανόρθωσης
Κατηγορία:Προπονητές ποδοσφαίρου ΑΣΙΛ Λύσης
Κατηγορία:Προπονητές ποδοσφαίρου Απόλλων Λεμεσού
Κατηγορία:Προπονητές ποδοσφαίρου ΕΠΑ Λάρνακας
Κατηγορία:Προπονητές ποδοσφαίρου Εθνικής Κύπρου U19
Κατηγορία:Προπονητές ποδοσφαίρου Εθνικής Κύπρου U21
Κατηγορία:Κύπριοι ποδοσφαιριστές στο εξωτερικό
Σάββας Παρτάκκης

Ο **Σάββας Παρτάκκης** ήταν Κύπριος ποδοσφαιριστής. Αγωνιζόταν στη θέση του κεντρικού αμυντικού. 

Γεννήθηκε στην Ομορφίτα το 1936. Αγωνίστηκε στον ΑΠΟΕΛ από το 1954 έως το 1968. Τα τελευταία χρόνια ήταν και αρχηγός της ομάδας. Συμμετείχε και στον πρώτο ευρωπαϊκό αγώνα κυπριακής ομάδας στις διοργανώσεις της ΟΥΕΦΑ, το 1963 με αντίπαλο τη ΣΚ Γιόβικ Λιν.

Μετά την ολοκλήρωση της ποδοσφαιρικής του καριέρας εργάστηκε ως προπονητής (ΑΠΟΕΛ, Ορφέας, Κεραυνός). Ήταν εκ των ιδρυτών του Συνδέσμου Προπονητών Κύπρου.

Απεβίωσε την 1 Μαρτίου 2016.

## Τίτλοι
;Ως ποδοσφαιριστής του ΑΠΟΕΛ
* Πρωτάθλημα Κύπρου (1): 1964-65

* Κύπελλο Κύπρου (2): 1962-63, 1967-68

* Ασπίδα Πάκκου (1): 1963

;Ως προπονητής του ΑΠΟΕΛ
* Κύπελλο Κύπρου (1): 1975-76

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Κύπριοι προπονητές ποδοσφαίρου
Κατηγορία:Προπονητές ποδοσφαίρου ΑΠΟΕΛ
Κατηγορία:Προπονητές ποδοσφαίρου Ορφέα Λευκωσίας
Κατηγορία:Προπονητές ποδοσφαίρου Κεραυνού Στροβόλου
Νίκος Ελευθεριάδης

Ο **Νίκος Ελευθεριάδης** είναι Κύπριος ποδοσφαιριστής. Αγωνιζόταν στη θέση του τερματοφύλακα. 

Γεννήθηκε στις 30 Σεπτεμβρίου 1940. Εντάχθηκε στην Ομόνοια Λευκωσίας το 1957. Το 1958 εντάχθηκε στη βασική ενδεκάδα. Παρέμεινε στην Ομόνοια έως το 1968. Επιπλέον, είχε 8 συμμετοχές στην Εθνική Κύπρου.

## Τίτλοι
* Πρωτάθλημα Κύπρου (2): 1960-61, 1965-66

* Κύπελλο Κύπρου (1): 1965-66

* Ασπίδα Πάκκου (1): 1966

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Προπονητές ποδοσφαίρου Εθνικής Κύπρου
Τάκης Αντωνίου (1934-2018)

Ο **Τάκης Αντωνίου** ήταν Κύπριος ποδοσφαιριστής. Αγωνιζόταν στη θέση του αμυντικού. 

Γεννήθηκε στις 5 Ιανουαρίου 1934 στην Ορμήδεια. Ξεκίνησε την καριέρα του από την Αλκή Λάρνακας το 1950. Το 1953 εντάχθηκε στην Ομόνοια Λευκωσίας στην οποία παρέμεινε έως το 1963. Την περίοδο 1958-1962 ήταν ο αρχηγός της ομάδας. 

Απεβίωσε τον Ιανουάριο του 2018. 

## Τίτλοι
* Πρωτάθλημα Κύπρου (1): 1960-61

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Αλκής Λάρνακας
Πάμελα Σου Μάρτιν

Η **Πάμελα Σου Μάρτιν** (αγγλικά: Pamela Sue Martin 5 Ιανουαρίου 1953 - )  είναι Αμερικανίδα ηθοποιός, περισσότερο γνωστή για το ότι πρωταγωνίστησε ως Φάλον Κάρινγκτον Κόμλπι στη σαπουνόπερα του ABC *[[Δυναστεία (σειρά)|Δυναστεία]]*. Για τον ρόλο αυτό κέρδισε βραβείο Bambi το 1984.

## Ζωή και καριέρα
Γεννημένη στο Γουέστπορτ του Κονέκτικατ.    η Μάρτιν ξεκίνησε το μόντελινγκ στα 17 της και εμφανίστηκε στην *[[Η περιπέτεια του Ποσειδώνα|Περιπέτεια του Ποσειδώνα]]* το 1972, σε ηλικία 19 ετών. Ακολούθησαν περισσότερες ταινίες. 

Αργότερα, ο ρόλος της ως η Νάνσι Ντρου στο κανάλι ABC-TV την έκανε εφηβικό είδωλο.  Η τελευταία της εμφάνιση ως Nancy έγινε την 1η Ιανουαρίου 1978.

Η Μάρτιν εμφανίστηκε σε ένα εικονογραφημένο εξώφυλλο στο τεύχος του Ιουλίου 1978 του περιοδικού *[[Playboy]]*. 

Η Μάρτιν ενσάρκωσε τη δυναμική και κακομαθημένη κληρονόμο Κάρινγκτον Κόλμπι στη νυχτερινή σαπουνόπερα του ABC *[[Δυναστεία (σειρά)|Δυναστεία]]* από το ξεκίνημά της το 1981 έως το τέλος του τέταρτου κύκλου το 1984. Αφού έφυγε η Μάρτιν (με δική της θέληση), η Φάλον αρχικά απεικονίστηκε ως "αγνοούμενη ή θεωρούμενη νεκρή". Η σειρά ανάπλασσε τον ρόλο με την ηθοποιό Έμα Σαμς στο τέλος του πέμπτου κύκλου το 1985.

Η Μάρτιν παρουσίασε το *Saturday Night Live* στις 16 Φεβρουαρίου 1985. Τη δεκαετία του 2000, ήταν καλλιτεχνική διευθύντρια του θεατρικού θιάσου Interplanetary, στο Άινταχο.   Έκτοτε, εργάστηκε σποραδικά στον κινηματογράφο και την τηλεόραση.

Η Μάρτιν μίλησε για τον αγώνα της με τη διάμεση κυστίτιδα.  Το 1984, η Μάρτιν, η οποία από καιρό ασχολούνταν με περιβαλλοντικά ζητήματα, εμφανίστηκε σε μια ανακοίνωση δημόσιας υπηρεσίας για να βοηθήσει στη διάσωση των δελφινιών στον ποταμό Αμαζόνιο. 

## Φιλμογραφία

## Βραβεία και υποψηφιότητες

## Παραπομπές


## Εξωτερικοί σύνδεσμοι

* Pamela Sue Martin at IMDb
* 

Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Αλέξανδρος Β΄ της Μολδαβίας

Ο **Αλέξανδρος Β΄ της Μολδαβίας** ή **Αλεξάντρελ** (ρουμ. *Alexăndrel* ή *Alexăndru II* (1429 – 25 Μαΐου 1455) ήταν ηγεμόνας της Μολδαβίας (ο επίσημος τότε τίτλος ήταν «βοεβόδας», μεταφραζόμενος τυπικά ως «πρίγκιπας της Μολδαβίας») σε τρεις χρονικές περιόδους: το 1449, από το 1452 έως το 1454, και τέλος το 1455. Ο Αλέξανδρος Β΄ ήταν γιος του Ηλία Α΄ της Μολδαβίας και της συζύγου του Μαρίας, και εγγονός του συνονόματού του Αλέξάνδρου Α΄ του Καλού.

## Πολιτική και βίος
Ο Αλέξανδρος Β΄ προτιμούσε τη συμμαχία με την Πολωνική-Λιθουανική Κοινοπολιτεία, σε αντίθεση με τον προκάτοχό του Πέτρο Γ΄ της Μολδαβίας, ο οποίος ήταν προστατευόμενος του κυβερνήτη της Ουγγαρίας Ιωάννης Ουνυάδης. Η επιρροή της Ουγγαρίας εξασθένησε μετά τη συντριβή του στρατού του Ουνυάδη από τους Οθωμανούς στη Β΄ Μάχη του Κοσσυφοπεδίου, τον Οκτώβριο του 1448. Με την υποστήριξη των βογιάρων, οι οποιοι προτιμούσαν μια συμμαχία με την Πολωνία-Λιθουανία, ο Αλέξανδρος εξεδίωξε τον Πέτρο Γ΄ από τη Μολδαβία και ανέλαβε την εξουσία τον Φεβρουάριο του 1449. Στην πρώτη του αυτή «θητεία», που διήρκεσε μόνο ένα τετράμηνο, επιβεβαίωσε τα προνόμια των εμπόρων του Μπρασόβ. Σύμφωνα με το Μολδαβοπολωνικό Χρονικό, ο Αλέξανδρος παρεχώρησε και την Κιλία (τη σημερινή Κίλιγια της Ουκρανίας) στην Ουγγαρία, ωστόσο δύο άλλα μολδαβικά χρονικά αποδίδουν την πράξη αυτή στον προκάτοχό του. Το 1449 ο έτερος προστατευόμενος του Ουνυάδη, ο Μπογκντάν Β΄, εισέβαλε στη Μολδαβία, υποχρεώνοντας τον Αλέξανδρο να διαφύγει.

Μετά τη δολοφονία του Μπόγκνταν ο Αλέξανδρος και ο Πέτρος Ααρών (νόθος γιος του Αλεξάνδρου Α΄) μοίρασαν τη Μολδαβία μεταξύ τους. Ο Αλέξανδρος ανέλαβε τον έλεγχο της νότιας Μολδαβίας. Αργότερα ένωσε τη χώρα με την υποστήριξη του Ουνυάδη, με τον οποίο υπέγραψε συνθήκη στις 16 Φεβρουαρίου 1453, αναγνωρίζοντάς τον ως «προστάτη» της Μολδαβίας. Ωστόσο ο Π. Ααρών εξεδίωξε τον Αλέξανδρο από την εξουσία και τη χώρα τον Μάρτιο ή τον Μάιο του 1455. Ο Αλέξανδρος Β΄ ήταν άγαμος και δεν άφησε απογόνους του.

Κατά τα έτη της ηγεμονίας του, ο Αλέξανδρος Β΄ αντιμετώπισε και τον εκκλησιαστικό διχασμό που είχε προέλθει από την Ένωση των Εκκλησιών στη Σύνοδο της Φερράρας-Φλωρεντίας: Ο Μητροπολίτης Μολδαβίας Δαμιανός, ο πρωτοπαπάς Κωνσταντίνος και ο βογιάρος Νεαγκόι υπέγραψαν τις αποφάσεις της Συνόδου, αλλά, όπως και στην Κωνσταντινούπολη, ο λαός δεν αποδέχθηκε την Ένωση. Μετά τον θάνατο του Δαμιανού το 1451 ζήτησαν για νέο μητροπολίτη τον Θεόκτιστο, διάκονο του αρχηγού των ανθενωτικών Μάρκου του Ευγενικού. Επειδή όμως οι ενωτικοί στην Κωνσταντινούπολη αντέδρασαν, η χειροτονία έγινε από τον Αρχιεπίσκοπο Αχρίδας Νικόδημο. Ο Θεόκτιστος ως Μητροπολίτης υποστηρίχθηκε από τον Αλέξανδρο Β΄ και, όντας βουλγαρικής καταγωγής, συνετέλεσε στη διάδοση της σλαβονικής γλώσσας στη Μολδαβική Εκκλησία και στις κρατικές δομές.

## Παραπομπές


## Πηγές

* 
* 
* 

## Εξωτερικοί σύνδεσμοι
* 

Αλεξανδρος 02
Χατζηκώστας

Το ελληνικό επώνυμο **Χατζηκώστας** μπορεί να αναφέρεται σε κάποιο από τα παρακάτω πρόσωπα:

* Γεώργιος Χατζηκώστας (γενν. 1922), Ελληνοκύπριος πολιτικός μηχανικός και πολιτικός, πρώην Υπουργός Συγκοινωνιών και Έργων της Κύπρου
* Κώστας Χατζηκώστας (1936-1994), ποδοσφαιριστής
* Λεόντιος Χατζηκώστας (1918-1;), Ελληνοκύπριος λόγιος ιερέας και λογοτέχνης
* Πέτρος Χατζηκώστας, σύγχρονος μαθηματικός γνωστός από ομώνυμη μαθηματική σχέση («τύπο»)

## Δείτε επίσης
* Χατζηκώνστας
* Χατζηκωστής
Αλέξανδρος ο Αερόπου

Ο **Αλέξανδρος ο Αερόπου** ή **Αλέξανδρος ο Λυγκηστίδος** ή **ο Λυγκηστής** (4ος αι. π.Χ.) ήταν μέλος του ηγεμονικού οίκου της αρχαίας Λυγκηστίδας (ή Λύγκου) στην Άνω Μακεδονία. Πατέρας του ήταν ο Αέροπος ο Λυγκηστίδος. Ο ιστορικός Ιουστίνος είναι ο μόνος που γράφει σε ένα εδάφιο, λανθασμένα, πώς ο Αλέξανδρος Λυγκηστής ήταν αδελφός του Μεγάλου Αλεξάνδρου, ενώ σε άλλα αποσπάσματα τον αναφέρει με τον γεωγραφικό προσδιορισμό της καταγωγής του.

Ο Αλέξανδρος είχε τρεις αδελφούς, τον Ηρομένη, τον Παυσανία και τον μικρότερο Αρραβαίο. Και τα τρία αδέλφια αναμίχθηκαν στη δολοφονία του βασιλιά Φιλίππου Β΄ της Μακεδονίας το 336 π.Χ.. Μόλις διαδέχθηκε τον δολοφονηθέντα πατέρα του, ο Μέγας Αλέξανδρος διέταξε τη θανάτωση όλων των ενεχομένων στη δολοφονία. Ο Αλέξανδρος ο Αερόπου ήταν ο μόνος στον οποίο δόθηκε χάρη, επειδή ήταν ο πρώτος που απέδωσε τιμές στον Μέγα Αλέξανδρο ως τον βασιλέα του.  

## Στην Εκστρατεία του Μεγάλου Αλεξάνδρου
Ο Μέγας Αλέξανδρος όχι μόνο συγχώρησε τον συνονόματό του, αλλά τον κατέστησε έμπιστό του επιδαψιλεύοντάς του μεγάλες τιμές. Αρχικώς τού ανέθεσε τη διοίκηση μιας στρατιάς στη Θράκη και στη συνέχεια του θεσσαλικού ιππικού. Κατέχοντας αυτές τις θέσεις, ο Αλέξανδρος ο Λυγκηστής συνόδευσε τον Μέγα Αλέξανδρο στην εκστρατεία του στην Ασία. Το 334 π.Χ., όταν ο Μ. Αλέξανδρος αναπαυόταν στη Φασηλίδα, πληροφορήθηκε ότι ο Λυγκηστής διατηρούσε μυστική αλληλογραφία με τον βασιλιά Δαρείο Γ΄ της Περσίας, που του είχε υποσχεθεί ένα μεγάλο χρηματικό ποσό προκειμένου να δολοφονήσει τον Μέγα Αλέξανδρο. Ο κομιστής των επιστολών από τον Δαρείο συνελήφθη από τον Παρμενίωνα, ο οποίος τον έφερε ενώπιον του Μ. Αλεξάνδρου και η προδοσία θεωρήθηκε αποδεδειγμένη. Και όμως, ο Μέγας Αλέξανδρος, φοβούμενος να δημιουργήσει αισθήματα αντιπάθειας στον ικανότατο Αντίπατρο, αντιβασιλέα της Μακεδονίας, του οποίου την κόρη (μία από τις 4) είχε πάρει ως σύζυγό του ο Αλέξανδρος ο Αερόπου/Λυγκηστής, σκέφθηκε ότι ήταν προτιμότερο να μη θανατώσει αμέσως τον τελευταίο. Απλώς τον καθαίρεσε από το αξίωμά του και τον έθεσε υπό επιτήρηση.

Σε αυτή την κατάσταση ο Λυγκηστής σερνόταν επί τρία χρόνια με τον στρατό στην Ασία, μέχρι το 330 π.Χ. Εκείνο το έτος ο Φιλώτας εκτελέσθηκε για παρόμοια δράση (Συνωμοσία του Δίμνου), οπότε οι Μακεδόνες απαίτησαν να δικασθεί και να τιμωρηθεί αναλόγως και ο Αλέξανδρος ο Λυγκηστής. Τότε πλέον ο Μέγας Αλέξανδρος ενέδωσε και ο προδότης Λυγκηστής, μη δυνάμενος να υπερασπισθεί τον εαυτό του, θανατώθηκε στην πόλη Αλεξάνδρεια Προφθασία, πρωτεύουσα της Δραγγιανής (σημερινό Αφγανιστάν).

## Δείτε επίσης
* Αμύντας του Αντιόχου

## Παραπομπές


## Εξωτερικοί σύνδεσμοι
* Ο Αλέξανδρος ο Λυγκηστίδος στο ''pothos.org''

Κατηγορία:Αρχαίοι Μακεδόνες στρατηγοί
Κατηγορία:Αλέξανδρος ο Μέγας
Αμύντας του Αντιόχου

Ο **Αμύντας** (4ος αι. π.Χ.), γιος του Αντιόχου, ήταν αρχαίος Μακεδόνας στρατηγός και προδότης. Δεν πρέπει να συγχέεται με τον Αμύντα τον Δ΄.

Ως αξιωματικός του βασιλιά Φιλίππου Β΄ της Μακεδονίας, ο Αμύντας έτυχε προξενίας από τους Ωρωπαίους πριν το 338 π.Χ.. Μετά τον θάνατο του Φιλίππου, ο Αμύντας του Αντιόχου έφυγε από τη Μακεδονία. Ο Αρριανός αποδίδει τη φυγή του στο μίσος και τον φόβο που είχε για τον Μέγα Αλέξανδρο. Η αιτία των αισθημάτων αυτών δεν αναφέρεται, αλλά ο Μίτφορντ τα συνδέει με τη συνωμοσία του Παυσανία και τη δολοφονία του Φιλίππου. Ο Αμύντας του Αντιόχου κατέφυγε στην Έφεσο, υπό την προστασία της Περσικής Αυτοκρατορίας. Ωστόσο, μετά τη Μάχη του Γρανικού, φοβούμενος την προέλαση του Μεγάλου Αλεξάνδρου, διέφυγε από εκεί και κατέφυγε κατευθείαν στην Αυλή του Πέρση βασιλιά Δαρείου Γ΄. Τον χειμώνα του 333 π.Χ., ενώ ο Μέγας Αλέξανδρος αναπαυόταν στη Φασηλίδα, αποκαλύφθηκε συνωμοσία κατά της ζωής του, στην οποία ενεχόταν και ο Αμύντας. Συγκεκριμένα ο Αμύντας φαίνεται ότι έδρασε ως ο δίαυλος δια του οποίου ο Δαρείος διαπραγματευόταν μυστικά με τον Αλέξανδρο Λυγκηστή, ώστε ο τελευταίος έναντι πολλών χρημάτων ή και με την υπόσχεση του μακεδονικού θρόνου, να δολοφονήσει τον Μέγα Αλέξανδρο. Η συνωμοσία αποκαλύφθηκε μετά από την ομολογία του Ασισίνη, ενός Πέρση τον οποίο ο Δαρείος χρησιμοποιούσε ως κομιστή της αλληλογραφίας του με τον Λυγκηστή και ο οποίος συνελήφθη από τον Παρμενίωνα στη Φρυγία.

Στη Μάχη της Ισσού αναφέρεται και πάλι ο Αμύντας του Αντιόχου ως διοικητής σώματος Ελλήνων αρνησιπάτριδων μισθοφόρων στον περσικό στρατό. Τόσο ο Πλούταρχος όσο και ο Αρριανός γράφουν για τη συμβουλή του προς τον Δαρείο λίγες ημέρες νωρίτερα να περιμένει την προσέγγιση του Αλεξάνδρου στη μεγάλη ανοικτή πεδιάδα στα δυτικά της Κιλικίας, μια συμβουλή που δεν εισάκουσε ο Δαρείος.

Μετά την ήττα των Περσών στη Μάχη της Ισσού, ο Αμύντας διέφυγε, μαζί με ένα μεγάλο τμήμα από το σώμα των Ελλήνων μισθοφόρων, στην Τρίπολι της Φοινίκης. Εκεί κατέλαβε μερικά πλοία, με τα οποία πέρασαν στην Κύπρο και από εκεί στην Αίγυπτο, της οποίας την ηγεμονία ο Αμύντας επεχείρησε να αποσπάσει από την Περσική Αυτοκρατορία, ως διπλός πλέον προδότης. Οι πύλες του Πηλουσίου ανοίχθηκαν μπροστά του, όταν προσποιήθηκε ότι ερχόταν με εντολή του Δαρείου. Από εκεί προέλασε προς τη Μέμφιδα και, με τις δυνάμεις του ενισχυόμενες από μεγάλο αριθμό Αιγυπτίων, νίκησε σε μάχη την περσική φρουρά του Μαζάκη. Αλλά αυτή η νίκη ενεφύσησε στους άνδρες του υπερβολική αυτοπεποίθηση και τους κατέστησε απρόσεκτους, οπότε, ενώ είχαν διασκορπισθεί για λεηλασίες, ο Μαζάκης εξόρμησε καταπάνω τους και ο Αμύντας σκοτώθηκε, όπως και οι περισσότεροι από τους άνδρες του.

## Παραπομπές

 
## Πηγές
* «Amyntas [2]» στο *Who's who in the age of Alexander the Great*, ISBN 978-1-4051-1210-9

Κατηγορία:Αρχαίοι Μακεδόνες στρατηγοί
Κατηγορία:Αλέξανδρος ο Μέγας
Αλέξανδρος ο άγριος

Ο επονομαζόμενος **Αλέξανδρος ο άγριος** (γερμ. *Der wilde Alexander* ή *Meister Alexander*) ήταν μεσαιωνικός τροβαδούρος (γερμ. *Minnesänger*), ο οποίος ήταν ενεργός από τα μέσα του 13ου αιώνα μέχρι και μετά το 1288. Τα έργα του θεωρούνται μέρος του *Sangspruchdichtung*, δηλαδή της κατηγορίας ποιημάτων που τραγουδώνται και είναι γραμμένα στη μεσαιωνική άνω γερμανική γλώσσα.

## Βίος
Πιθανώς προερχόταν από τη Βυρτεμβέργη ή, το πιθανότερο, από την Ελβετία. Ο Αλέξανδρος αναφέρεται τόσο στον *[[Κώδικας Manesse|Κώδικα Manesse]]*, όπου απεικονίζεται ως ένας άγριος καβαλάρης με κόκκινο χιτώνα, όσο και στο *Jenaer Liederhandschrift* (= χειρόγραφο ωδών της Ιένας). Τα περισσότερα έργα του χρονολογούνται από το β΄ μισό του 13ου αιώνα, με τον καλλιτέχνη να αναφέρεται για πρώτη φορά το έτος 1247. Δεν είναι γνωστό εάν ο Αλέξανδρος ανήκε στην ανώτερη τάξη, αλλά γενικώς θεωρείται ότι ήταν ένας περιπλανώμενος τροβαδούρος, που εξαρτιόταν από την υποδοχή του από μέρους της αυλής του ηγεμόνα στην επικράτεια του οποίου βρισκόταν την κάθε φορά.

## Το έργο του
Σήμερα σώζονται πέντε από τα τραγούδια του Αλεξάνδρου, ένα από τα οποία αποσπασματικώς. Οι στίχοι του παρουσιάζουν πολυσύνθετες απεικονίσεις και περιγραφές, γεγονός που υποδεικνύει ότι είχε ένα σχετικώς υψηλό μορφωτικό επίπεδο, και επιπλέον τοποθετεί την ποιητική τέχνη σε υψηλή θέση, επιμένοντας στην καταγωγή της από βασιλιάδες. Η πλειονότητα των ποιημάτων του διεκτραγωδεί την παρακμή της εποχής του, της οποίας η άλωση της Άκρας θεωρείται ένα σύμπτωμα. Το ύφος της ποιήσεώς του είναι απλό, αλλά εκφραστικό, ενώ περιέχει πάντοτε έναν βαθμό πνευματικής ερμηνείας. Π.χ. το «Hie vor dô wir kinder wâren» περιέχει μία από τις ελάχιστες απεικονίσεις της παιδικής ηλικίας στη μεσαιωνική ποίηση, ωστόσο ακόμα και αυτό περιλαμβάνει μια προειδοποίηση κατά των αισθησιακών ηδονών. Ο Αλέξανδρος συνέθεσε και ένα *λάι* ή *minneleich*, δηλαδή ένα λυρικό αφηγηματικό ποίημα σε οκτωσύλλαβους ζευγαρωτούς στίχους. Είναι το «Mín trûclîchez klagen», που ανακαλεί την ουσία της επιθυμίας του έρωτα, ενώ αναφέρει και την άλωση και καταστροφή της Τροίας.

### Επιλεγμένη εργογραφία

* *Ein wunder in der werlde vert* (= «ένα θαύμα θα γίνει στον κόσμο»), χριστουγεννιάτικο
* *Hie vor dô wir kinder wâren* (= «όταν ήμασταν παιδιά»)
* *Mín trûclîchez klagen* (= «τα παράπονά μου»)
* *Owê daz nach liebe gât* (= «αγάπη και πόνος»)
* *Sîôn trûre* (= θρήνος για τη Σιών)

## Παραπομπές


## Πηγές
* Το λήμμα «Αλέξανδρος ο Αρχιτεχνίτης ή ο άγριος Αλέξανδρος» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 87

Κατηγορία:Τροβαδούροι
Κατηγορία:Γερμανοί συνθέτες κλασικής μουσικής
Κατηγορία:Γερμανοί ποιητές
Ασκορδαλός Χανίων

Ο **Ασκορδαλός** (*Σκορδαλού* για τους ντόπιους) είναι οικισμός της κοινότητας Λάκκων, της δημοτικής ενότητας (τέως δήμου) Μουσούρων, του δήμου Πλατανιά, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κυδωνίας του νομού Χανίων, στο γεωγραφικό διαμέρισμα Κρήτης. 

## Γεωγραφία
Ο Ασκορδαλός είναι ημιορεινός οικισμός στο κεντρικό τμήμα του νομού Χανίων. Βρίσκεται κοντά στις πηγές του Πλατανιά, στις βορειοδυτικές παρυφές των Λευκών Ορέων και στην κοιλάδα των Μεσκλών, δίπλα στην επαρχιακή οδό Χανίων-Ομαλού και σε μέσο σταθμικό υψόμετρο 290 μέτρων. Απέχει 21 χιλιόμετρα περίπου νοτιοδυτικά των Χανίων.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 ως *Σκορδαλός* και προσαρτήθηκε στην κοινότητα Λάκκων του νομού Χανίων. Το 1940 η ονομασία του διορθώθηκε σε *Ασκορδαλός*. Με το ΦΕΚ 244Α - 04/12/1997 αποσπάστηκε από την κοινότητα Λάκκων και προσαρτήθηκε στον δήμο Μουσούρων. Με το ΦΕΚ 87Α - 07/06/2010 αποσπάστηκε από τον δήμο Μουσούρων και προσαρτήθηκε στον δήμο Πλατανιά.

Μέχρι το 1940 ο οικισμός ονομαζόταν *Σκορδαλός*.

## Γενικά στοιχεία
Παλαιότερα, ο οικισμός είχε οκτώ γειτονιές. Η περιοχή του Ασκορδαλού είναι κατάλληλη -πέραν της ντόπιας χλωρίδας- για την καλλιέργεια τροπικών και υποτροπικών ειδών. Το ιδιαίτερο μικροκλίμα της περιοχής συνέβαλε στη δημιουργία του Βοτανικού Πάρκου, όπου διαβιούν ζώα και φυτά που δεν συνηθίζονται στην κρητική χλωρίδα και πανίδα. Το 2003 μεγάλη πυρκαγιά κατέστρεψε το μεγαλύτερο μέρος των ελαιοδένδρων του οικισμού, ενώ το 2019 έγιναν μεγάλες καταστροφές από πλημμύρες.

## Αξιοθέατα
* Η εκκλησία του Αγίου Ιωάννη, κεντρική εκκλησία του οικισμού
* Το παρεκκλήσι του Αγίου Ιωάννη Ριγολόγου στο κέντρο του οικισμού
* Το Βοτανικό Πάρκο, βορειοανατολικά του οικισμού, σε θέση με τρεχούμενα νερά

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, εκδ. 1996 (ΠΛ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Οργανισμός εκδόσεων «Ελλάδα», χάρτες (εκδ. Βαρελάς)
* Περιοδικό «Διακοπές», εκδ. Δ.Ο.Λ.,  2010

## Εξωτερικοί σύνδεσμοι
* http://www.kritipoliskaihoria.gr/2017/02/blog-post_156.html
* https://www.youtube.com/watch?v=Dl3guMf3p44

Κατηγορία:Χωριά της περιφερειακής ενότητας Χανίων
κατηγορία:Δήμος Πλατανιά
Αλεξάντρ Ρόζενμπεργκ

Ο **Αλεξάντρ Νικολάγιεβιτς Ρόζενμπεργκ** (· γεννημένος στις 18 Οκτωβρίου 1967) είναι Υπερδνειστέριος πολιτικός που υπηρετεί ως πρωθυπουργός της Υπερδνειστερίας από τις 30 Μαΐου 2022.

## Βιογραφία
Γεννήθηκε στις 18 Οκτωβρίου 1967 στο Λαντίζιν της σημερινής Ουκρανίας. Αποφοίτησε από το Ενεργειακό Κολέγιο της Υπερδνειστερίας το 1986 με πτυχίο ηλεκτρολόγου μηχανικού και από το Κρατικό Αγροτικό Πανεπιστήμιο της Μολδαβίας με παρόμοιο πτυχίο το 1994. Ξεκίνησε την καριέρα του δουλεύοντας σε μια κρατική φάρμα το 1986 και στη συνέχεια εργάστηκε ως υπουργός Δικαιοσύνης. 

Τον Μάρτιο του 2012 ο Ρόζενμπεργκ άρχισε να λειτουργεί ένα τοπικό αρτοποιείο στην πρωτεύουσα της Υπερδνειστερίας, Τιράσπολ. Αργότερα έγινε υπουργός Γεωργίας και Φυσικών Πόρων της Υπερδνειστερίας στις 20 Ιανουαρίου 2022 και υπηρέτησε μέχρι τον διορισμό του ως πρωθυπουργού της Υπερδνειστερίας στις 27 Μαΐου 2022 από τον πρόεδρο Βαντίμ Κρασνοσέλσκι,   μετά την παραίτηση του Αλεξάντρ Μαρτίνοφ.  Ο διορισμός τέθηκε σε ισχύ στις 30 Μαΐου. 

## Παραπομπές


Κατηγορία:Πρωθυπουργοί της Υπερδνειστερίας
Κατηγορία:Ηγέτες κρατών μη αναγνωρισμένων διεθνώς
Ουνάλ Ουστέλ

Ο **Ουνάλ Ουστέλ** (*Ünal Üstel,* γεννημένος το 1955) είναι Τουρκοκύπριος πολιτικός που υπηρετεί ως πρωθυπουργός της Βόρειας Κύπρου (μη αναγνωρισμένης διεθνώς) από τις 12 Μαΐου 2022.

## Βιογραφία
Ο Ουστέλ γεννήθηκε το 1955 στην Πάφο και αποφοίτησε από την Οδοντιατρική Σχολή του Πανεπιστημίου της Κωνσταντινούπολης το 1983.  μετά την επιστροφή του στη Βόρεια Κύπρο, εξελέγη στις εκλογές του 1991 στη Συνέλευση της Δημοκρατίας στην εκλογική περιφέρεια Girne (Κερύνειας) ως μέλος του Κόμματος Εθνικής Ενότητας και έγινε αντιπρόεδρος του Επιμελητηρίου, θέση που κατείχε μεταξύ 2001 και 2002. Επανεξελέγη το 2003 και αργότερα επέστρεψε στη συνέλευση το 2009, επανεκλέχθηκε ξανά το 2013 προτού γίνει αντιπρόεδρος του επιμελητηρίου για δεύτερη φορά μεταξύ 4 Σεπτεμβρίου 2013 και 9 Οκτωβρίου 2015.  

Στις 6 Απριλίου 2011 ο Ουστέλ έγινε μέλος της κυβέρνησης του Ιρσέν Κιουτσούκ ως υπουργός Τουρισμού, Πολιτισμού, Νεολαίας και Περιβάλλοντος.  Υπηρέτησε για μια περίοδο ως υπουργός Δημοσίων Έργων πριν γίνει υπουργός Υγείας στις 20 Φεβρουαρίου 2021 μετά την απόλυση του Αλί Πιλί,  αξίωμα που διατήρησε μέχρι τις 5 Νοεμβρίου 2021. Έγινε υπουργός Εσωτερικών στις 21 Φεβρουαρίου 2022 μετά το σχηματισμό νέας κυβέρνησης. 

Ο Ουστέλ ανέλαβε τα καθήκοντά του ως πρωθυπουργός της Βόρειας Κύπρου στις 12 Μαΐου 2022, αφού σχημάτισε επιτυχώς κυβέρνηση. 

## Προσωπική ζωή
Είναι παντρεμένος και έχει δύο παιδιά. 

## Παραπομπές


Ουστελ
Ουστελ
Ουστελ
Π.Α.Ο.Κ. (πάλη)

## Ιστορία
Το τμήμα **πάλης του Π.Α.Ο.Κ** ιδρύθηκε το Σεπτέμβριο του 1998 από τον Ολυμπιονίκη Παναγιώτη Ποικιλίδη και το 2000 ανέλαβαν την αναδιοργάνωσή του οι παλιοί αθλητές του Β.Α.Ο., Δημήτρης Τσεκερίδης (Χρυσός Μεσογειονίκης) και Γιάννης Σισμανίδης (Πρωταθλητής Ελλάδας). Από το 2013 έφορος έχει αναλάβει ο Χάρης Μάλλιος και τη χρηματοδότηση του ο Κώστας Αμοιρίδης.

Σε ατομικό επίπεδο, ο Δημήτρης Τσεκερίδης έχει κατακτήσει το χάλκινο μετάλλιο στο Παγκόσμιο Εφήβων το 2014 και στους Μεσογειακούς το 2018. Ο Ηλίας Παγκαλίδης το 2017 κατέκτησε το χάλκινο μετάλλιο στο Πανευρωπαϊκό Παίδων, και την έβδομη θέση στο Παγκόσμιο της ίδιας χρονιάς.

Ο Λαοκράτης Κεσίδης βγήκε πέμπτος στο Πανευρωπαϊκό Ανδρών το 2018. Ο αδερφός του Αλέξανδρος Κεσίδης αναδείχθηκε πρωταθλητής Ευρώπης στην Κατηγορία Κ23 το 2017 εκπροσωπώντας την Σουηδία.

Ο Πέτρος Μανουηλίδης κατέκτησε το χάλκινο μετάλλιο στο Παγκόσμιο Στρατιωτικό Πρωτάθλημα της Ρωσίας. Ο Αρχοντής Ξούρας κατέκτησε την πέμπτη θέση στο πανευρωπαϊκό Παίδων το 2019 και ο Απόστολος Τσιόβολος επίσης την πέμπτη θέση στο Παγκόσμιο Πρωτάθλημα Κ23 το 2023. Επίσης, ο Αλέξανδρος Παπαδάτος κατέκτησε το χάλκινο μετάλλιο στο Παγκόσμιο Πρωτάθλημα Κωφών το 2023

## Τίτλοι και διακρίσεις

### Ανδρικό τμήμα
* **10 [[Πανελλήνιο πρωτάθλημα ελληνορωμαϊκής πάλης ανδρών|Πρωταθλήματα Ανδρών]]:** 2017, 2018, 2019, 2020, 2021, 2022, 2023, 2024, 2025,2026

### Τοπικοί τίτλοι
* **1 Πρωτάθλημα Κεντροδυτικής Μακεδονίας:** 2004, 3η θέση:2001

### Τμήματα υποδομής
* **5 Πρωταθλήματα Εφήβων:** (2017, 2018,2019,2020,2022)
* **4 Πρωταθλήματα Παίδων:** (2016,2017,2024,2026)
***1 Πρωτάθλημα Παμπαίδων:**2022
***3 Πρωταθλήματα Κ11-13:**2023, 2024, 2025

## Διακρίσεις
* **Εφήβων**  2η θέση: 2013, 2024, 2025 3η θέση:2021
* **Παίδων**  2η θέση (2 φορές): 2020,2022  3η θέση (5 φορές):2008,2011,2019,2021,2025
* **Παμπαίδων**  2η θέση: 2018
* **Παμπαίδων Α&Β** 2η θέση (3 φορές):2018,2019,2021  3η θέση (2 φορές):2013,2024

## Μετάλλια
* Αργυρό Μετάλλιο ο Λαοκράτης Κεσσίδης στο Grad Prix του Ντόρτμουντ 2022. https://m.facebook.com/story.php?story_fbid=pfbid0VcSYsQUj7CqbV5dQJR6J6jKtMNmTgW8Fp78z1KcqoXtgP43VePErQZn1scNyXGsml&id=100063530234689&sfnsn=MO

*2 χρυσά Παγκαλίδης, Κεσσίδης σε διεθνές τουρνουά στη Λιθουανία 2022, Druskininkai Cup. 
https://m.facebook.com/story.php?story_fbid=pfbid0Z8zuGKq5RHCe2zZziBoSbfBAUL7CszVDf2oKf1fDfmTdrJCvF5H5xrGLvQkhV5LLl&id=100003105576566
https://www.acpaok.gr/el/article/11839-sthn-lithoyania-oi-kessidhs-kai-pagkalidhs
https://www.acpaok.gr/el/article/11848-%C2%ABxrysoi%C2%BB-oi-kessidhs-kai-pagkalidhs-sthn-lithoyania!

* Χρυσό μετάλλιο στους Βαλκανικούς του Βουκουρεστίου ο Νικόλαος Γιαγκουνίδης. 

## Παραπομπές


Παλη
Κατηγορία:Ελληνικοί σύλλογοι πάλης
I Just Called to Say I Love You

Το "**I Just Called to Say I Love You**" είναι μια μπαλάντα που έγραψε και ερμήνευσε ο Αμερικανός τραγουδιστής και τραγουδοποιός της R&B Στίβι Γουόντερ.  Ήταν μεγάλη διεθνής επιτυχία και παραμένει το σινγκλ με τις περισσότερες πωλήσεις του Γουόντερ μέχρι σήμερα, έχοντας σημειώσει ρεκόρ φτάνοντας στην κορυφή 19 τσαρτ.

Το τραγούδι ήταν το βασικό σινγκλ από το σάουντρακ του 1984 *The Woman in Red*,  μαζί με δύο άλλα τραγούδια του Γουόντερ, και έγινε νούμερο ένα στο Billboard Hot 100 όπου έμεινε τρεις εβδομάδες από τις 13 Οκτωβρίου έως τις 27 Οκτωβρίου 1984.  Το τραγούδι έγινε επίσης η μοναδική σόλο νούμερο ένα επιτυχία του Γουόντερ στο Ηνωμένο Βασίλειο, παραμένοντας στην κορυφή έξι εβδομάδες, ενώ έγινε και το σινγκλ με τις περισσότερες πωλήσεις της Motown Records στο Ηνωμένο Βασίλειο, μια διάκριση που εξακολουθούσε να διατηρεί μέχρι το 2018.  Επιπλέον, το τραγούδι κέρδισε Χρυσή Σφαίρα και Όσκαρ Καλύτερου Πρωτότυπου Τραγουδιού.  Το τραγούδι έλαβε επίσης τρεις υποψηφιότητες στα 27α βραβεία Γκράμι.

Στους στίχους του τραγουδιού ο Γουόντερ αιφνιδιάζει το αντικείμενο του έωτά του με ένα απροσδόκητο τηλεφώνημα. Ωστόσο, εξηγεί ότι καμιά ειδική περίσταση όπως η Πρωτοχρονιά ή το Χαλοουίν δεν ήταν η αφορμή για το τηλεφώνημα. Θέλει μόνο να πει στην αγαπημένη ότι την αγαπά μέσα από την καρδιά του. Η *Cash Box* περιέγραψε το τραγούδι ως "ένα τρυφερό και ρομαντικό γράμμα αγάπης που αποτυπώνει το πάντα παρόν και υπέροχο αίσθημα της αγάπης και της αισιοδοξίας". 

Υπήρξε διαφωνία μεταξύ του Γουόντερ, του πρώην συνεργάτη του στιχουρδού, Λι Γκάρετ, και του Λόιντ Κιάτι ως προς το ποιος έγραψε πραγματικά το τραγούδι. Ο Κιάτι ισχυρίστηκε σε μια αγωγή ότι αυτός και ο Γκάρετ έγραψαν το τραγούδι χρόνια πριν από την κυκλοφορία του το 1984. Ωστόσο, οι ένορκοι τάχθηκαν στο πλευρό του Γουόντερ. 

## Βίντεο κλιπ
Το βίντεο κλιπ του τραγουδιού δείχνει τον Γουόντερ, κατά τη διάρκεια μιας συναυλίας, να τραγουδά σε έναν τηλέφωνο ενώ κάθεται στο πιάνο.  Μέχρι το τέλος του τραγουδιού, αυτός και το κοινό στέκονται όρθιοι και ταλαντεύονται με τη μουσική. Το βίντεο περιλαμβάνει πλάνα συναυλίας στο Rotterdam Ahoy, στην Ολλανδία, στις 10 Αυγούστου 1984. 

## Παραπομπές


Κατηγορία:Singles της Motown
Κατηγορία:Τραγούδια βραβευμένα με Όσκαρ Καλύτερου Πρωτότυπου Τραγουδιού
Κατηγορία:Νούμερο 1 singles στα Billboard Hot 100
Κατηγορία:Singles του 1984
Κατηγορία:Τραγούδια του 1984
Κατηγορία:Σελίδες με πηγές CS1 στα Ρωσικά (ru)
Κατηγορία:Σελίδες με πηγές CS1 στα Ολλανδικά (nl)
Κατηγορία:Σελίδες με πηγές CS1 στα Γερμανικά (de)
Κατηγορία:Σελίδες με πηγές CS1 στα Γαλλικά (fr)
Κατηγορία:Τραγούδια βραβευμένα με Χρυσή Σφαίρα Καλύτερου Πρωτότυπου Τραγουδιού
Τιρολέζικο γκρι τυρί

Το **τιρολέζικο γκρι τυρί** (γερμανικά: Tiroler Graukäse, ) είναι τυρί με έντονη γεύση, με οξύ τυρόπηγμα αγελαδινού γάλατος χωρίς πυτιά, το οποίο παρασκευάζεται στις κοιλάδες των Άλπεων του Τιρόλο στην Αυστρία. Οφείλει το όνομά του στην γκρίζα μούχλα που συνήθως φυτρώνει στο φλοιό της. Είναι εξαιρετικά χαμηλό σε λιπαρά (γύρω στο 0,5%) και έχει μια ισχυρή διεισδυτική μυρωδιά. Το τυρί που παράγεται στην Αυστρία έχει καταχωρηθεί ως προστατευόμενη ονομασία προέλευσης (ΠΟΠ), όπου στην Αυστρία γενικά αναφέρεται στα γερμανικά ως g. U. (geschützte Ursprungsbezeichnung) με την επίσημη ονομασία **Tiroler Graukäse**. Η καταχώριση της ΠΟΠ αναφέρει ότι η παραγωγή του αποτελεί σημαντικό στοιχείο της τιρολέζικης αγροτικής γαστρονομίας για αιώνες. Το Graukäse που παράγεται στην Ιταλία προστατεύεται από την ονομασία prodotto agroalimentare tradizionale («παραδοσιακό αγροδιατροφικό προϊόν»). Η παρασκευή Graukäse έγινε ευρέως διαδεδομένη στις φάρμες λόγω της απλότητας παρασκευής και της διαθεσιμότητας γάλακτος χαμηλών λιπαρών μετά τη λήψη του λίπους για χρήση στην παραγωγή βουτύρου.

## Παραπομπές


Κατηγορία:Τυριά αγελαδινού γάλακτος
Κατηγορία:Αυστριακά προϊόντα με προστατευόμενη ονομασία προέλευσης
Κατηγορία:Τυριά με ονομασία προέλευσης που προστατεύονται στην Ευρωπαϊκή Ένωση
Κατηγορία:Ιταλικά τυριά
Κατηγορία:Τυριά με οξύτητα
Κατηγορία:Αυστριακά τυριά
Ταμπούκ

Η **Ταμπούκ** (αραβικά: تَبُوْك) είναι η πρωτεύουσα της Επαρχίας Ταμπούκ στη βορειοδυτική Σαουδική Αραβία. Έχει πληθυσμό 667.000 κατοίκους (από το 2021). Βρίσκεται κοντά στα σύνορα Ιορδανίας-Σαουδικής Αραβίας και στεγάζει τη μεγαλύτερη αεροπορική βάση στη χώρα.

Το 1950, η Ταμπούκ είχε πληθυσμό 12.000 κατοίκους. Μέχρι το 2021, ο αριθμός αυτός είχε αυξηθεί σε 667.000.

## Παραπομπές


## Εξωτερικοί σύνδεσμοι
* 

Κατηγορία:Επαρχιακές πρωτεύουσες της Σαουδικής Αραβίας
Πελασγία

Η **Πελασγία** (γη των Πελασγών) στην ιστορική γεωγραφία μπορεί να αναφερθεί ως προγενέστερο τοπωνύμιο στην:

*
* Ελλάδα
* Αρκαδία
* Πελοπόννησος 
* Λάρισσα Κρεμαστή, μια πόλη στη Φθιώτιδα της νότιας Θεσσαλίας όπου υπήρχε η ιστορική συνοικία Πελασγιώτης.

## Δείτε επίσης

* Πελασγός

## Παραπομπές


Κατηγορία:Αρχαία ελληνική γεωγραφία
Ντανμπό

Το **ντανμπό** (δανικά: danbo) είναι ημιμαλακό, ωριμασμένο τυρί από αγελαδινό γάλα από τη Δανία. Του απονεμήθηκε το καθεστώς Προστατευόμενης Ονομασίας Προέλευσης (ΠΟΠ) σύμφωνα με το Ευρωπαϊκό Δίκαιο το 2017.

Το τυρί τυπικά παλαιώνεται μεταξύ 12 και 52 εβδομάδων σε ορθογώνια κομμάτια των 6 ή 9 κιλών, επικαλυμμένο με βακτηριακή καλλιέργεια. Η καλλιέργεια ξεπλένεται στο τέλος του κύκλου ωρίμανσης και το τυρί συσκευάζεται για λιανικές πωλήσεις.

## Παραπομπές


## Εξωτερικοί σύνδεσμοι
* Πληροφορίες τυριού στο Cheese.com
* Ιστορία 

Κατηγορία:Δανικά τυριά
Κατηγορία:Τυριά αγελαδινού γάλακτος
Κατηγορία:Δανικά προϊόντα με προστατευόμενη ονομασία προέλευσης
Κατηγορία:Τυριά με ονομασία προέλευσης που προστατεύονται στην Ευρωπαϊκή Ένωση
Κωστάκης Πιερίδης

Ο **Κωστάκης Πιερίδης** είναι Κύπριος πρώην ποδοσφαιριστής. Αγωνιζόταν στη θέση του επιθετικού.

Γεννήθηκε στις 2 Απριλίου 1941 στη Μια Μηλιά. Ξεκίνησε την καριέρα του το 1956 από την Ομόνοια Λευκωσίας. Το 1958 εντάχθηκε στον Ολυμπιακό Λευκωσίας, στον οποίο παρέμεινε έως το 1972. Με τον Ολυμπιακό κατέκτησε 3 πρωταθλήματα. Ακόμη, την περίοδο 1964-65 αναδείχθηκε πρώτος σκόρερ του πρωταθλήματος με 21 γκολ σε 20 αγώνες. Επιπλέον, ήταν μέλος της ομάδας του Ολυμπιακού Λευκωσίας που συμμετείχε 3 φορές στην Α΄ Εθνική Ελλάδας (1967-68, 1969-70, 1971-72). 

Ο Κωστάκης Πιερίδης έχει 3 συμμετοχές με την Εθνική Κύπρου.

Μετά την ολοκλήρωση της ποδοσφαιρικής του καριέρας συνέχισε ως προπονητής στον Ευαγόρα Πάφου (αρχικά ήταν ποδοσφαιριστής της ομάδας), στον Ολυμπιακό Λευκωσίας, στη Δόξα Κατωκοπιάς, στον Διγενή Ακρίτα Μόρφου και στην Ομόνοια Αραδίππου.

## Τίτλοι
;Ως ποδοσφαιριστής του Ολυμπιακού Λευκωσίας
* Πρωτάθλημα Κύπρου (3): 1966-67, 1968-69, 1970-71

* Ασπίδα Πάκκου (1): 1967

* Κύπελλο Παλιγγενεσίας (1): 1971

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Ευαγόρα Πάφου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Εθνικής Κύπρου
Κατηγορία:Κύπριοι προπονητές ποδοσφαίρου
Κατηγορία:Προπονητές ποδοσφαίρου Ευαγόρα Πάφου
Κατηγορία:Προπονητές ποδοσφαίρου Ολυμπιακού Λευκωσίας
Κατηγορία:Προπονητές ποδοσφαίρου Δόξας Κατωκοπιάς
Κατηγορία:Προπονητές ποδοσφαίρου Διγενή Ακρίτα Μόρφου
Κατηγορία:Προπονητές ποδοσφαίρου Ομόνοιας Αραδίππου
Κατηγορία:Ποδοσφαιριστές Σούπερ Λιγκ Ελλάδας
Πάμπος Χαραλάμπους

Ο **Πάμπος Χαραλάμπους** ήταν Κύπριος ποδοσφαιριστής. Αγωνιζόταν αρχικά στη θέση του αμυντικού.

Γεννήθηκε στις 6 Φεβρουαρίου 1936 στην Αμμόχωστο. Αγωνίστηκε στην Ανόρθωση Αμμοχώστου την περίοδο 1951-1963. Την περίοδο 1955-1963 διετέλεσε αρχηγός της ομάδας. Με την Ανόρθωση κατέκτησε 5 πρωταθλήματα, 2 κύπελλα και 2 Ασπίδες Πάκκου.

Ο Πάμπος Χαραλάμπους συμμετείχε στην Εθνική Κύπρου. Ήταν ο πρώτος αρχηγός της ομάδας στον πρώτο επίσημο αγώνα στην ιστορία της (13 Νοεμβρίου 1960, με αντίπαλο την Εθνική Ισραήλ).

Διετέλεσε ακόμη εκπρόσωπος της Ανόρθωσης στο Διοικητικό Συμβούλιο της ΚΟΠ. Στην ομοσπονδία ανέλαβε αντιπρόεδρος και πρόεδρος των εθνικών ομάδων. Επιπρόσθετα, διετέλεσε μέλος του διοικητικού συμβουλίου της Ανόρθωσης για πολλά χρόνια αλλά και βοηθός προπονητής της ομάδας (1965-1968).

Απεβίωσε στις 20 Ιουνίου 2019.

## Τίτλοι
;Ως ποδοσφαιριστής της Ανόρθωσης
* Πρωτάθλημα Κύπρου (5): 1956-57, 1957-58, 1959-60, 1961-62, 1962-63

* Κύπελλο Κύπρου (2): 1958-59, 1961-62

* Ασπίδα Πάκκου (2): 1962, 1963

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Εθνικής Κύπρου